b"\n_START_ARTICLE_\nMein Gott, wie lang, ach lange? BWV 155\n_START_SECTION_\nOrigen i context\n_START_PARAGRAPH_\nEl llibret \xc3\xa9s de Salomo Franck, Secretari major i poeta oficial de la cort de Weimar,  forma part del seu recull Evangelisches Andacht-Opffer (Ofrena de devoci\xc3\xb3 evang\xc3\xa8lica) aparegut l\xe2\x80\x99any 1715;  acaba amb l'\xc3\xbaltima estrofa de l'himne Es ist das Heil uns kommen her de Paul Speratus (1524). El text fa refer\xc3\xa8ncia a l'evangeli del dia Joan (2, 1-11) que narra l'episodi de la conversi\xc3\xb3 d'aigua en vi durant la celebraci\xc3\xb3 de les Noces de Can\xc3\xa0.  Els recursos instrumentals s\xc3\xb3n redu\xc3\xafts, com \xc3\xa9s habitual en l'\xc3\xa8poca de Weimar, a la corda i el continu nom\xc3\xa9s s'hi afegeix un fagot que t\xc3\xa9 un paper destacat en el segon n\xc3\xbamero. Per a aquest diumenge es conserven dues altres cantates, la BWV 3 i la BWV 13."